# Radojka Šverko

**Radojka Šverko** (Pazin, 9. travnja 1948.) je hrvatska pjevačica.

Poznata je po raskošnom volumenu glasa, njegovoj boji i zapaženim nastupima na brojnim festivalskim nastupima u zemlji (Splitski festival, Zagrebfest, Vaš šlager sezone) i inozemstvu. Radojka Šverko se prvi put javila na Splitskom festivalu 1970 sa velikim hitom "Kud plovi ovaj brod" Esada Arnautalića, kojeg je u alternaciji pjevala velika talijanska zvijezda Sergio Endrigo. Na festivalu u Rio de Janeiru 1971. za izvedbu pjesme "Svijet je moj", skladatelja Alfija Kabilja, dobija priznanje "The Most Outstanding Performance", čime postaje prva umjetnica koja je ovo priznanje dobila nakon glasovite Janis Joplin.

Iako su joj 1970te donijele najviše uspjeha, a 1980te potvrdile njezin talent, Radojka Šverko na domaćem terenu nikad nije dobila onakvo priznanje, kakvo je zaslužila i kakvo bi sigurno imala da je prihvatila brojne ponude koje su stizale iz svijeta. Za razliku od njenih kolega, poput Tereze ili Miše Kovača, Radojka Šverko nije punila dvorane, niti prodavala albume u velikim nakladama, ali svako njezino pojavljivanje na sceni bilo je popraćeno velikim ovacijama. Veliki uspjeh Šverko postiže i u rock operi "Karolina Riječka", autora Ljube Kuntarića, a na scenu se u punom sjaju vratila 2004. na poziv mlađih kolegica iz grupe "Divas" kad je na njihovu oproštajnom koncertu "Divas & dive" zajedno uz Josipu Lisac, Meri Cetinić i Gabi Novak pokazala svu raskoš svog glasa.

Nakon što je njezina kolegica Josipa Lisac odbila ponudu organizatora Queer Zagreb festivala za solističku pratnju za **London Gay Symphony Orchestra** u koncertnoj dvorani Vatroslav Lisinski, Radojka Šverko spremno se prihvatila izazova ponovno pokazujući svoju netipičnost. Izbor programa koji je otpjevala sadržavo je gotovo decentne queer elemente, poput činjenice da je na koncertu jednog gej orkestra izvedeno nekoliko skladbi na katoličke liturgijske tekstove, te neke klasike poput "Somewhere over the rainbow" iz Čarobnjaka iz Oz-a, te "People" koji u originalnu izvodi Barbre Streisand

Radojka Šverko živi u Rijeci.

## Festivali

* "Kud plovi ovaj brod" (Split 70)
* "Jedan susret" (Split 71)
* "Ljeto bez sunca" (Split 72)
* "Konistra moje matere" (Split 73)
* "Bilo gdje da odem" (Split 74)
* "Ka svaki val" (Split 77)
* "Ništa nova, ništa nova" (Split 80)
* "Ti si taj" (Split 85)
* "Nek' još jednom sviraju" (Split 87)
* "Ljubim te do bola" (Split 89)
* "Prostrili me zlatnom strilom" (Split 89)
* "Još mirišu kušini" (Split 90)
* "Prokurativo" (Split 91)
* "Tvoja ću ostat" (Split 92)
* "Žena" (Split 93)
* "Putovanje" (Split 94)
* "Lanterna" (Split 95)
* "Licem u lice" (Split 2005)
* "Pupa" (MIK 1976)
* "Nisan šla za ten" (MIK 1994)
* "Va dihe mora" (MIK 1995)
* "Braćolet" (MIK 1996)
* "Plače stara lesa" (MIK 1997)
* "Kad san ti bila" (MIK 1998)
* "Ča biš sad otel" (MIK 1999)
* "Negdje u magli" (Zagrebfest 77)
* "Najljepša su jutra na tvom ramenu" (Zagrebfest 80)
* "Ja bih htjela" (Zagrebfest 83)
* "C´est la vie" (Zagrebfest 83)
* "Zaustavi se ljubavi" (Zagrebfest 84)
* "Život moj" (Zagrebfest 87)
* "Meni je ljubav sve na svijetu bila" (Zagrebfest 87)
* "Kad sam nemirna u snu" (Zagrebfest 89)
* "Moje su pjesme samo ljubavne" (Zagrebfest 89)
* "Kaznit će me nebo radi tebe" (Zagrebfest 90)
* "Ne ljubi me više nikada u tami" (VŠS 1987)
* "Svijet je moj" (Rio de Janeiro 71)
* "Ti si ukleta lađa" (Jugovizija 1970)
* "Bijeli san" (Jugovizija 1972)
* "Ima netko" (Jugovizija 1974)
* "Ostani još jednu noć" (Jugovizija 1975)
* "Dobro jutro, sunce moje" (Dalmatinske Šansone Šibenik 1999)
* "More i ti" (Dalmatinske Šansone Šibenik 2003)
* "Pljesak više nema ništa s tim" (Zadarfest 2000)

## Vanjske veze

* Radojka Šverko On line